Tarab Abdul Hadi

Ymgyrchydd o Balesteina a ffeminist oedd Tarab Abdul Hadi (), hefyd wedi ei drawslythrennu i Tarab 'Abd al-Hadi, (1910 –1976). Ar ddiwedd y 1920au, cyd-sefydlodd Gyngres Merched Arabaidd Palesteina (PAWC), y sefydliad menywod cyntaf ym Mhalestina dan Oresgyniad Prydain, ac roedd yn drefnydd ei chwaer grŵp, Cymdeithas y Merched Arabaidd (AWA).

 Gweithgaredd wleidyddol 
Roedd Tarab Abdul Hadi yn wraig i Awni Abd al-Hadi, a oedd ei hun yn weithgar mewn gwleidyddiaeth ac a aeth ymlaen i ddod yn aelod blaenllaw o'r blaid Istiqlal. Sefydlodd Abdul Hadi a menywod eraill o deuluoedd nodedig Jeriwsalem, Gyngres Merched Arabaidd Palestina (PAWC) i egluro eu gwrthwynebiad i bresenoldeb Seionaidd ym Mhalestina a'u cefnogaeth i frwydr genedlaethol y dynion dros annibyniaeth i Balesteina.Karmi, 2002, pp. 31-33. Cafodd ei geni yn Jenin. 

Cynhaliwyd cyfarfod cyntaf PAWC yng nghartref Abdul Hadi yn Jeriwsalem ar 26 Hydref 1929; mae hwn yn gyfarfod hynod o bwysig, ac yn garreg filltir gan mai dyma'r tro cyntaf i ferched  gymryd rhan yn yr arena wleidyddol, gyhoeddus. Daeth Abdul Hadi yn un o aelodau Pwyllgor Gweithredol PAWC, a oedd yn cynnwys 14 o ferched, a oedd yn hanu'n bennaf o deuluoedd nodedig Jeriwsalem (megis yr Husseinis, 'Alamis, Nashashibis, a Budeiris).

Ar wahân i ysgrifennu llythyrau a thelegramau i godi ymwybyddiaeth o gyflwr Palestina, bu'r PAWC hefyd yn ymwneud ag eiriolaeth dros garcharorion. Roedd hyn yn cynnwys yr ymgais i fyrhau dedfrydau llym o garchar trwy apelio at awdurdodau Prydain a chodi arian i gefnogi teuluoedd a oedd wedi carcharu yr aelod o'r teulu a oedd yn ennill cyflog.Karmi, 2002, pp. 31-33.

Roedd Abdul Hadi hefyd yn weithgar yng Nghymdeithas y Merched Arabaidd (AWA), a sefydlwyd hefyd ym 1929, ac a ddaeth yn sefydliad ffeministaidd amlycaf ym Mhalesteina. Yn rhinwedd ei swydd fel trefnydd AWA, traddododd araith yn Eglwys y Cysegr Sanctaidd ym mis Ebrill 1933, yn ystod ymweliad gan y Cadfridog Prydeinig Allenby, gan nodi:"Mae'r merched Arabaidd yn gofyn i'r Arglwydd Allenby gofio a dweud hyn wrth ei lywodraeth. . . Mae mamau, merched, chwiorydd y dioddefwyr Arabaidd wedi ymgynnull yma i wneud i'r byd fod yn dyst i frad Prydain. Rydyn ni am i'r Arabiaid i gyd gofio mai Prydain yw achos ein dioddefaint a dylen nhw ddysgu o'r wers."Roedd Abdul Hadi hefyd yn weithgar yn yr ymgyrch yn erbyn y gorchudd wyneb, menter a lansiwyd gan ferched lleol yn annog menywod Palestina i dynnu eu gorchudd.

Ar ôl rhyfel Arabaidd-Israel 1948, symudodd Abdul Hadi i Cairo, yr Aifft gyda'i gŵr, Awni Abd al-Hadi. Bu farw ei gŵr yno ym 1970, ac yno y bu hithau farw ym 1976.Karmi, 2002, pp. 31-33.

 Gweler hefyd 

 Pwyllgor Gweithredol Merched Arabaidd

 Cyfeiriadau 

 Llyfryddiaeth 

 Dolenni allanol 
 Gwefan Sefydliad Menywod Arabaidd

Categori:Marwolaethau 1976
Categori:Genedigaethau 1910
Categori:Ffeministiaid o Balesteina
Categori:Merched o Balesteina
Categori:Wicibrosiect Palesteina